Viborger Samler, 1839-04-11
Udenlandske Efterretninger. Frankrig. Det Palliativmiddel, hvortil den franske Regjering i sin Forlegenhed har grebet, er Udnævnelsen af et provisorisk Ministerium. De i Le Moniteur af 1ste April publicerede Ordonnancer ere samtlige daterede fra den foregaaende Dag og indeholde følgende Udnævnelser til dette Ministerium, der aldeles mangler en Præsident: de Gasparin Jndenrigsminister, interimistisk overdraget Ministerierne for de offentlige Arbeider, Agerdyrkningen og Handelen; Girod (de l'Ain) Storseglbevarer, Cultus- og Justitsminister; Hertugen af Montebello, Udenrigsminister; Generallieutenant Des pans Cubieres, Krigsminister; Baron Tupinier, Marine- og Colonialminister; Parant, Minister forden offentlige Underviisning, og Gautier, Finantsminister. Gasparins Udnævnelse var contrasigneret af Barthe, Girods af Gasparin og de Paafølgendes af Girod. Fremdeles forsørges de tre afgaaede Ministre, Barthe, Lacave=Laplagne og Montaliver ved tre andre kgl. Ordonancer. J Conseilet, der for udgik disse Udnævnelser, gjordes det Forslag, at Ministeriet Mole selv igjen skulde træde op for Kammeret; Montalivet, der synes at elske sin Portefeuille høit, samtykkede strax; men Forslaget strandede paa Mole's bestemte Vægring. Oppositionsbladene have endnu ikke havt Tid til at belyse denne Forholdsregel. Hvad Oppositionen selv angaaer, da skal denne i Begyndelsen have havt ifinde, at overrække Kongen en Addresse med Bøn om Udnævnelsen af et definitivt Ministerium istedetfor det interimistiske; men dette Skridt undlodes dog som constitutionsstridigt. Derimod synes det vist, at Oppositionen, ligesom Tilfældet var i 1827, agter efter Sessionens Aabning, med den yderste Strenghed at paasee Verificationen, af de Deputeredes Fuldmagter, for at bringe de talrige Valgmachinationer, som Hospartiet har tilladt sig, for Dagens Lys. Man vil bortfjerne alle de Deputerede af Kammeret, hvis Papirer ikke ere ganske i Orden. Allerede Kammerets forberedende Møder lade derfor vente meget levende Optrin, endnu førend Præsidentvalget stiller Partierne lige imod hverandre. De nye Kammermedlemmers Beedigelse vil, som det hedder, finde Sted for de nye Ministres, der ville aabne Sessionen i Kongens Navn. Alt vil altsaa komme an paa Resultatet af Kammerets første Møder. At Hofpartiet endnu stedse smigrer sig med, at Afgjørelsen vil falde ud imod den venstre Side og det venstre Centrum, er vist, saa aldeles uden Grund denne Forhaabning end synes at være. Dette erklæres paa det Bestemteste i en i Revue des deux, Mondes af 1ste April indført Artikel, der troes at kunne tilskrives Kongens egen Pen. Først erklærer denne Artikel sig meget heftigt mod Hr. Odillon-Bar rot, der, naar han kom til Roret, dog kun vilde kunne disponere over sit Partis 97 Stemmer; men i intet Tilfælde, hedder det heri, vil den Venstre, det er den venstre Side og det venstre Centrum, kunne erholde Majoriteten i Kammeret. Oppositionens Formaal er ene og alene at svække Kongens Rettigheder; men Kongen vil, hvis det gjøres fornødent, give efter, og i alle Tingrette sig efter Kammerets Villie. – Cour. fr. melder, at tvende nye Cavalleri- og tvende Jnfanteriregimenter ere kaldte til Paris, for at forstærke Garnisonen den 4de April ved Kamrenes Aabning. - Lord Brougham og flere andre Parlamentsmedlemmer ere komne til Paris til Kamrenes Aabning. Broughams Ankomst har foranlediget det usandsynlige Rygte, at han skulde underhandle med den franske Regjering om en Alliance i Tilfælde af en Krig med Rusland.